# REGLUGERÐ

## um breytingu á reglugerð um lofthæfi- og umhverfisvottun loftfara og tilheyrandi framleiðsluvara, hluta og búnaðar og vottun hönnunar og framleiðslufyrirtækja nr. 380/2013.

1. gr.

#### Við 3. gr. bætist nýr tl. svohljóðandi:

3. Reglugerð framkvæmdastjórnarinnar (ESB) nr. 69/2014 frá 27. janúar 2014, sem breytir reglugerð (ESB) nr. 748/2012 um framkvæmdareglur varðandi lofthæfi- og umhverfisvottun loftfara og tilheyrandi framleiðsluvara, hluta og búnaðar og varðandi vottun hönnunar- og framleiðslufyrirtækja, samkvæmt ákvörðun sameiginlegu EES-nefndarinnar nr. 193/2014 frá 25. september 2014 um breytingu á XIII. viðauka við EES-samninginn nr. 193/2014 frá 25. september 2014, birt í EES-viðbæti við Stjórnartíðindi Evrópusambandsins nr. 64 frá 30. október 2014, bls 344.

2. gr.

####  Gildistaka.

Reglugerð þessi er sett samkvæmt heimild í 7. mgr. 28. gr., sbr. 145. gr. laga um loftferðir nr. 60/1998, með síðari breytingum og öðlast þegar gildi.

*Innanríkisráðuneytinu, x 2015.*

**Ólöf Nordal.**

*Ragnhildur Hjaltadóttir*

**Umsögn um reglugerðina:**

Með reglugerð þessari eru settar kröfur um eftirfarandi gögn sem nauðsynleg eru fyrir örugga starfrækslu loftfars (rekstrarhæfisgögn):

-lágmarksnámsskrá fyrir tegundaáritun flugmanns;

-tilvísunargögn loftfars til að styðja við hæfi herma;

-lágmarksnámsskrá fyrir tegundaáritun viðhaldsvottunarstarfsfólks;

-tegundargögn fyrir þjálfun öryggis-og þjónustuliða; og

-grunnlistinn yfir lágmarksbúnað (e. master minimum equipment list- MMEL).

Umrædd breyting snýr fyrst og fremst að hönnunarfyrirtækjum og umsækjendum tegundarvottunar og viðbótartegundarvottunar, sem munu þurfa að leggja fram umrædd gögn til þess að loftfarið fái lofthæfi- og umhverfisvottun.